
Mултидисциплинарна проектна соработка 
„БИЗНИСОТ СО АКАДЕМИЈАТА“
Изработка на иновативна стратегија за настап на странски пазар
 Правила и одговорности за учество во проектната задача:
1. Да се приклучи секој на Classroom, код за приклучување: ghhbak4. Classroom ќе биде официјален онлајн канал за комуникација на сите вклучени студенти и професори.

2. Секој да провери во кој тим припаѓа и да воспостави комуникација со членови на тимот.
3. Секој студенти треба да присуствува на Kick-off средбата (06 март 2023, Амфитеатар 4, 09:30 часот)

4. По завршувањето на Kick-off средбата, да се пронајдат членовите на тимот и да го одржат првиот состанок.
5. На првиот состанок, членовите на тимот треба да се запознаат, да поразговараат за целите на проектната задача, да изберат лидер, да изберат име на тимот, да формираат група за комуникација (viber, messenger или друго).
6. Секој тим мора да направи план за работа  (активности кои ќе се преземаат, носител на активноста, временски рок на завршување, потребни ресурси и сл.).Неопходно е редовно да комуницирате. Лидерот на тимот е одговорен да ги закажува состаноците на тимот и да прави мониторинг на извршените задачи.
7. Секој член на тимот треба поденакво да дава придонес во реазлирањето на задачи, во случај некој член да не ја извршува задачата или создава проблем, информирајте го предметниот наставник. Постои можност да биде исклучен од тимот. 
8. Користете алатки и методи кои ги изучувате по предметите. Професорите на час ќе ви ги потенцираат алатките, техниките, методите кои може да ги употребувате. Косултирајте се со вашите професори што може да користете.

9. Комуницирајте со вашите ментори од факултетот и компанијата, доколку имате прашања, дилеми и сл.

10. Сите објави на Classroom редовно да се следат. 
11. Учество на сите членови на прв консултативен состанок со менторите ќе се одржи на 22 март 2023 година. Дополнително ќе бидете известени. Треба да имате направено анализа на странскиот пазар и да информирате пред професорите како оди работата. Ќе има распоред за вклучување на секој тим.
12. Учество на сите членови  на втор консултативен состанок ќе се одржи на 12 април 2023 година. Треба да ја имате направено првичната верзија на иновативната маркетинг стратегија за настап на странски пазар.
13. Учество на сите членови  на Финален настан - презентирање на резулатите ќе биде во периодот од 21 до 30 април 2023, точниот датум дополнително ќе биде определен, за што ќе добиете известување во Classroom.
14. Секоја група треба да изработи извештај од сработената задача и Power point презентација (ќе добите и препораки како да ја подготвите презентација, ќе бидат поставени на Classroom). Треба да се договорат членовите на тимот кој ќе го сработи финалниот извештај, кој презентацијата, кои членови ќе презентираат на финалниот настан или сите членови. (може да гористите google drive за изработка на овие документи).
15. Имајте во предвид дека припаѓате на еден тим, и не споделувате податоци од работењето на вашиот тим со другите тимови, на финалниот настан треба да оцениме кои се најдобри тимови, односно кои понудиле најдобро решение. Се натпреваруваме !!!
  Упатства за работа:

Главна цел на вашата работа ќе биде следново:
Група од 1 до 7 го истражуваат секторот на недвижности во Англија
Група од 8 до 15 го истражуваат секторот на градежништво и архитектура во Англија.

Во првата фаза се истражуваат претежно мали и средни компании (на почеток избирате повеќе компании), кои се клучни играчи во овој сектор, што е каратеристично за нив, дали користат социјални медиуми (LinkedIn, Facebook, Instagram, Twitter и други).

Во втората фаза треба да изберите 2-3 компании кои не се присутни на некој социјален медиуми (целта на истражувањето е да пронајдете вакви компании), за кои ќе направите подетална анализа, како работат, кои социјални медиуми ги користат, а кои не. Битно е да утврдите најмалку еден социјален медиум што не го користат, со цел понатаму да им се понуди. Треба да имате во предвид, што вие сметате дека нашата партнерска компанија iSource, може да им понуди во поглед на овие социјални медиуми. 

Во третата фаза треба да дадете предлог, како може iSource да пристапи до нив (кој е надобриот начин или модел, може да вклучите и пораки кои би ги употребиле iSource во комукацијата или во поврзувањето со вашите избрани компании) и, потоа да размислите што може да им понуди како соработка. Овие елементи да бидат вклучени во предложената иновативна стратегија која ја креирате. Бидете креативни и вметнете иновативни елементи на успешност во предложената стратегија.

Чекори кои треба да ги следните:

1. Подготовка на план на активности и носители на активности
2. Преглед на веб страната и работењето на iSource, (внимателно слушајте на првата средба, но може и детално да прочитате на веб за нивното работење и нивните производи и услуги кои ги нудат)
3. Истражување на сектор на недвижности(1-7 група) и сектор на градежништво и архитектура (8-15 група) во Англија

4. Селектирање и анализа на податоци (избор на компании, кој ќе ги анализирате)

5. Креирање на алтернативи (стратегии)

6. Избор на иновативна стратегија

7. Подготовка на извештај и презентација 

8. Презентација на финален настан

Совети за тимска работа:

1.
Почитување на секој член на тимот и чувство на припадност и одговорност

2.
План и распределба на активности

3.
Ефективна комуникација

4.
Нема “јас” туку “ние”

5.
Не криете ги вашите грешки, споделувајте ги, за да не се повторат

8.
Биди неформален, отворен, опуштен – создадате атмосфера во тимот

9.
Изградете доверба во тимот

10.
Бидете насочени кон една цел – да бидеме најдобри
11.
Употребете ги вашите вештини (креативност, иновативност, комуникативност(добар слушател, поставување на прашања), критичко размислување, аналитичност, презентација и сл)

Клучни датуми:

1. 06 март 2023 -  Kick-off средбата  (запознавање со компанијата) 
2. 23 март 2023 година - Прв консултативен состанок со менторите 
3. 12 април 2023 година – Втор консултативен состанок со менторите
4. Од 1 до 15 мај 2023 – Финален настан (за точниот ден за финален настан дополнително ќе бидете известени)
НАПОМЕНА: Вие не треба да комуницирате со компании од од Англија, единствено само да правите пребарување преку интернет на потребни податоци, и потоа собирање и анализа на податоци. Главна алатка е интернетот.

